Escola d’ Estiu a Alcàsser per als Xiquets i Xiquetes d’ Educació Infantil i Primària
dt., 23/05/2023 - 17:45

La  Regidoria de Joventut d’Alcàsser presenta una nova edició de l’escola d’estiu a Alcàsser per als xiquets i xiquetes d’educació infantil i primària. Aquesta escola té com a objectiu principal cobrir la necessitat d’algunes famílies, amb fills/es a càrrec en edat escolar, de conciliar la vida familiar amb la vida laboral.

L’Escola d’Estiu està destinada a tots aquells xiquets i xiquetes d’Alcàsser que es troben cursant des de primer d’infantil (3 anys) fins a sisè de primària (12 anys). Les famílies interessades hauran de inscriure’s a la Zona Jove El Dau els dies 29, 30 i 31 de maig i els dies 1, 5 i 6 de juny, en horari de matins els dilluns (de 9.00 a 15.00h) i de vesprades la resta de la setmana (de 15.00 a 20.00h).

Les famílies hauran d’aportar el formulari d’inscripció, una fotocòpia del SIP del menor i abonar la taxa corresponents. Tota la informació de l’escola i el formulari d’inscripció la poden encontrar a la pàgina web de l’Ajuntament.

Entre altres facilitats de l’escola destaquem l’amplitud calendari i d’horari, donat que, d’una banda, les classes començaran el dia 26 de juny fins al 28 de juliol i, d’altra banda, s’ofereix a les famílies l’opció d’ampliar l’horari amb l’escola matinera (sense cost addicional) i amb el menjador fins a les 15.00h. Facilitats que es donen per què les famílies puguin conciliar la seua vida laboral amb la personal en període de vacances escolars dels seus fills i filles.

L’Escola d’Estiu d’Alcàsser es durà a terme les instal·lacions del CEIP 9 d’Octubre, encara que per circumstàncies de calendari escolar i d’avaluacions a l’escola, no podrem disposar de totes les seues instal·lacions durant la primera setmana (del 26 al 30 de juny) i alguns alumnes hauran de desplaçar-se aquesta setmana a altres instal·lacions municipals. No obstant això, tots els xiquets i xiquetes iniciaran i finalitzaran l’escola al col·legi i els monitors/es es faran càrrec dels desplaçaments a les instal·lacions assignades.

L’horari de l’Escola d’Estiu serà de 7.30 a 9.00 hores l’escola matinera (opcional sense cost), de 9.00 a 14.00 hores l’escola base i de 13.30 a 15.00 hores el servei de menjador (opcional amb un suplement en el cost). El preu per alumne/a és de 90€ el primer fill/a, 60€ el segon fill/a i 40€ a partir del tercer fill/a, el cost del menjador és 4,5€ per dia. També hi ha possibilitat d’inscriure’s una quinzena amb la pertinent reducció de la taxa. A més a més, es facilita a les famílies que puguen escollir l’opció d’apuntar als seus fills/es a l’escola i al menjador tots els dies o dies solts conforme ho necessiten. Les places es van a limitar a un total de 180 alumnes.

La reunió informativa per a les famílies que han escrit els seus fills a l’escola d’estiu serà el dia – a les --- hores al saló d’actes del Centre Cultural d’Alcàsser. Es prega assistència ja que es donarà informació d’interès per al correcte funcionament de l’escola.